**NOTA DE ARGUMENTARE**

 **la proiectul REGULAMENTULUI - CADRU**

 **privind organizarea şi funcţionarea instituţiei de învățămînt special**

**Condiţiile care au determinat elaborarea actului normativ**

Elaborarea proiectului Regulamentului-cadru privind organizarea și funcționarea instituției de învățămînt special este determinat și a fost elaborat în conformitate cu prevederile art. 34 din Codului educației al Republicii Moldova nr.152 din 17 iulie 2014 , unde este stipulat că învăţămîntul special se realizează în instituţii de învăţămînt special cu sau fără servicii rezidenţiale şi în instituţii de învăţămînt alternative care acordă asistenţă recuperatorie copiilor şi elevilor cu deficienţe senzoriale şi alte deficienţe, Legii nr. 140 din 14.06.2013 *privind protecţia specială a copiilor aflaţi în situaţie de risc şi a copiilor separaţi de părinţi,* Hotărîrii Guvernului nr.432 din 20.04.2007 *pentru aprobarea Standardelor minime de calitate privind îngrijirea, educarea şi socializarea copiilor din instituţiile de tip rezidenţial*, Hotărîrii Guvernului nr.434 din 10.06.2014 *privind aprobarea Strategiei pentru protecţia copilului pe anii 2014-2020*, Regulamentului – tip al instituţiei de învăţămînt secundar general, aprobat prin ordinul Ministerului Educaţiei, altor acte normative relevante.

La elaborarea Proiectului Regulamentului s-a ținut cont în mod prioritar de prevederile Hotărîrii Guvernului nr. 33 din 11 ianuarie 2007cu privire la regulile de elaborare şi cerinţele unificate faţă de documentele de politici.

**Principalele prevederi şi elementele proiectului Planului**

Avînd în vedere cerinţele indicate în HG nr. 33 din 11 ianuarie 2007, Proiectul Regulamentului – cadru privind organizarea și funcționarea instituției de învățămînt special a fost structurat pe 6 capitole:

**Capitolul I.** ***Dispoziţii generale***

**Capitolul II*.******Misiunea, funcțiile de bază, atribuțiile și drepturile instituției***

**Capitolul III. *Personalul instituției de învățămînt special cu*** 3 secțiuni:

* **Secțiunea 1 *Personalul de conducere***
* **Secțiunea 2 *Personal didactic***
* **Secțiunea 3 *Personal nedidactic***

**Capitolul IV.** ***Organizarea activităţii instituţiei de învățămînt special*** cu 4 secțiuni:

* **Secțiunea 1 *Beneficiarii instituției de învățămînt***
* **Secțiunea 2 *Plasarea și ieșirea copiilor din instituție***
* **Secțiunea 3*Drepturile, obligațiunile și relațiile cu familia a copiilor aflați în plasament***
* **Secțiunea 4 *Servicii prestate în instituție***

**Capitolul V.** ***Finanţarea şi patrimoniul instituţiei***

**Capitolul VI.** ***Dispoziții speciale***

**Elaboratorii proiectului**

Proiectul Regulamentului a fost elaborat de către Grupul de lucru instituit prin ordinul Ministrului Educației nr. 1284 din 30 decembrie 2014  *cu referire la constituirea Grupului de lucru pentru revizuirea regulamentului-tip de organizare și funcționare a instituțiilor rezidențiale* *și de învățămînt special*.Grupul este compus din reprezentanţi ai Ministerului Educației, Centrului Republican de Asistență Psihopedagogică, managerii instituțiilor de învățămînt special cu competențe în domeniul managementului educațional și educaţiei incluzive. Proiectul Regulamentului a fost remis Ministerului Muncii, Protecției Sociale și Familiei, Ministerului Sănătății și Ministerului Finanțelor pentru coordonare (MMPSF, MS) și avizare (MMPSF, MS, MF).

**Rezultatele scontate**

Implementarea Regulamentului va avea un impact sub aspect pedagogic, psihologic și social asupra individului, cît şi asupra sistemului educațional în ansamblu.

Beneficiile pe care le va aduce acest Regulament se măsoară cu calitatea serviciilor educaționale, sociale și medicale destinate copiilor cu cerințe educaționale speciale ( copii și elevi cu deficiențe senzoriale și/sau dificultăți severe de învățare) cărora li se vor oferi drepturi şi şanse egale la educație.

**Ministru Corina FUSU**